Ганна ўзгадвае, як ёй цікава было вучыцца ва ўніверсітэце. Сама яна родам з Батчы Кобрынскага раёна. Яшчэ ў школьныя гады шмат дзе пабывала, а горад Гродна вабіў яе чысцінёй, велізарнай колькасцю цэркваў і касцёлаў, гістарычных мясцін. Студэнткай старалася як мага часцей наведваць музеі, тэатры – іх у Гродне, балазе, хапае. Паспявала разам з аднакурснікамі рыхтавацца да лекцый, плаваць у басейне, гуляла ў валейбольнай камандзе.